
REFERAT

Având în vedere Legea nr. 24/2007, privind reglementarea şi administrarea spaţiilor verzi din intravilanul localităţilor, modificată şi completată de Legea nr. 313/2009, prin care autorităţile publice locale au obligaţia să asigure integritatea, refacerea, îngrijirea, protecţia şi conservarea spaţiilor verzi pentru menţinerea biodiversităţii lor, să elaboreze şi să aplice un complex de măsuri privind aducerea şi menţinerea spaţiilor verzi în starea corespunzătoare funcţiilor lor şi să asigure finanţarea materialului dendrofloricol şi a lucrărilor aferente necesare pentru amenajarea şi regenerarea vegetaţiei în spaţiile verzi.

Înfiinţarea de spaţii de joacă derivă dintr-o acută necesitate de avea mai multe locuri de joacă, agrement şi recreere şi vine în întâmpinarea doleanţelor cetăţenilor materializate prin nu mai puţin de 74 de solicitări de amenajare de noi locuri de joacă în anii 2008, respectiv 2009. De asemenea Primăria Timişoara trebuie să echilibreze nevoia de spaţii de joacă cu alte dorinţe ale comunităţii, cum ar fi: proiectarea urbană orientată spre pietoni şi durabilitatea mediului înconjurător. 

Conform Legii nr. 265/2006 privind protecţia mediului, autorităţile publice au obligaţia de refacere peisagistică şi ecologică a zonelor deteriorate, care în prezent sunt utilizate pentru a parca autoturisme, neconform cu cerinţele specifice de mediu şi urbanism.

Primăria Municipiului Timişoara a întocmit în cursul lunilor ianuarie - aprilie 2010 Studiul de fezabilitate privind amenajarea unui loc de joacă pe strada Intrarea Doinei, realizat de SC GREEN PROJECT SRL  Iaşi. 

Zona propusă amenajării locului de joacă este situată pe strada Str. Intrarea Doinei, în spatele imobilelor cu nr. 1, 2 şi 3. Având în vedere starea actuală a obiectivului, la ora actuală zona este de fapt un teren fără destinaţie între blocurile de locuinţe. Vegetaţia este neîngrijită şi impune corecţii de formă, precum şi eliminări. 

Studiul de Fezabilitate a fost realizat de SC GREEN PROJECT SRL pentru suma de 6952,51 lei plus TVA, valoarea investiţiei fiind estimată la 609751,45 lei plus TVA, documentaţia este în conformitate cu HG 28/2008. 

Suprafaţa totală de amenajat a locului de joacă şi a canisitei este de 1679,15 mp, din care suprafaţa gazonată este de 936 mp, suprafaţa cu pavaj din beton 324,61 mp, suprafaţa cu tartan 262,9 mp, se vor planta 1675 bucăţi arbori şi arbuşti,  se vor monta 14 bănci de odihnă şi 17 coşuri de gunoi, precum şi echipamente de joacă 17, suporturi de bicicletă 5, panouri de informare 1.

PROPUNEM:

Având în vedere starea actuală a zonei verzi respective, propunem Comisiilor de specialitate ale Consiliului Local al Municipiului Timişoara aprobarea Studiului de Fezabilitate pentru amenajarea locului de joacă de pe strada Intrarea Doinei din Timişoara în valoare 609751,45 lei plus TVA conform Devizului general întocmit de SC GREEN PROJECT SRL Iaşi.

